Ці бачылі вы, як гліна праз агонь, пад час апалу, пераўтвараецца ў шэдэур? Гэта цуд! Яшчэ, пад кіраўніцтвам майстроў-керамістаў стварыце свой кубак, або сапраўдны рог дастатку. На вялікай ярмарке керамікі можна будзе набыць ад народных да сучасных вырабаў, знайсці для сабе чароўную свістульку дый сталовую талерку. Чым жа пазабавяцца вашыя дзеткі на нашым свяце? Дзіцячая пляцоўка чакае як маленькіх мастакоў, для якіх у нас замалеўкі і арт-сушка, так і маленькіх непасед, для іх у нас актыўныя забаўкі! А што чакае мужных, смелых і ўдалых? Конкурсы на працягу ўсяго дня, і абавязкова будзьце гатовыя танцаваць дый хараводы вадзіць! Калі ногі вашыя стомяцца, можна пакатацца на вазу, седзячы на сене і паслухаць знаўцаў гісторыі некалі вялікага Крэўскага замку дый музей наведаць. Дык і голад - не цётка? Так у нас і смачнай ежы будзе багата! Падсілкавацца можна на самой фестывальнай пляцоўке, а таксама пакаштаваць хлеба, квасу, распісных пернікаў і іншай смакаты.